CELEX: 52016PC0282
Language: lt
Date: 2016-05-24
Title: Pasiūlymas TARYBOS SPRENDIMAS dėl pozicijos, kurios Europos Sąjungos vardu turi būti laikomasi Visos Europos ir Viduržemio jūros regiono valstybių preferencinių kilmės taisyklių regionine konvencija įsteigtame jungtiniame komitete dėl Gruzijos prašymo leisti tapti tos konvencijos susitariančiąja šalimi

EUROPOS KOMISIJA
            Briuselis, 2016 05 24
            COM(2016) 282 final
            2016/0147(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi Visos Europos ir Viduržemio jūros regiono valstybių preferencinių kilmės taisyklių regionine konvencija įsteigtame jungtiniame komitete dėl Gruzijos prašymo leisti tapti tos konvencijos susitariančiąja šalimi
            
               
         
         
            
               AIŠKINAMASIS MEMORANDUMAS
            
            
               1.PASIŪLYMO APLINKYBĖS
            
            
               •Pasiūlymo pagrindimas ir tikslai
            
            
               Visos Europos ir Viduržemio jūros regiono valstybių preferencinių kilmės taisyklių regioninėje konvencijoje
                  1
                (toliau – Konvencija) išdėstytos nuostatos dėl prekių, kuriomis prekiaujama pagal atitinkamus susitariančiųjų šalių sudarytus susitarimus, kilmės.
            
            
               Konvencijos 5 straipsnio 1 dalyje nustatyta, kad trečioji šalis gali tapti Konvencijos susitariančiąja šalimi, jeigu šalis ar teritorija kandidatė bent su viena iš susitariančiųjų šalių yra sudariusi laisvosios prekybos susitarimą, kuriame yra numatytos preferencinės kilmės taisyklės. Konvencijos 2 straipsnio 2 punkte nustatyta, kad Konvencijoje trečioji šalis yra bet kuri kaimyninė šalis arba teritorija, kuri nėra susitariančioji šalis.
            
            
               2015 m. rugsėjo 23 d. Gruzija Konvencijos depozitarui (ES Tarybos generaliniam sekretoriatui) raštu pateikė prašymą leisti prisijungti prie Konvencijos.
            
            
               Gruzijos valdžios institucijos patvirtino, kad su susitariančiosiomis šalimis, būtent ES ir Turkija, ji yra sudariusi laisvosios prekybos susitarimą. Todėl Gruzija atitinka Konvencijos 5 straipsnio 1 dalyje nustatytą sąlygą, kuri keliama siekiant tapti susitariančiąja šalimi. 
            
            
               Todėl, taikant Konvencijos 4 straipsnio 3 dalies b punktą, prašymas turėtų būti perduotas Konvencijos jungtiniam komitetui, kad jis priimtų sprendimą dėl kvietimo Gruzijai prisijungti prie Konvencijos. Taryba turėtų nustatyti poziciją, kurios ES turi laikytis Jungtiniame komitete.
            
            
               Komisijos nuomone, dėl Gruzijos prisijungimo nereikia taikyti jokių Konvencijos 4 straipsnio 3 dalies c punkte nurodytų pereinamojo laikotarpio priemonių.
            
            
               2.TEISINIS PAGRINDAS, SUBSIDIARUMO IR PROPORCINGUMO PRINCIPAI
            
            
               •Teisinis pagrindas
            
            
               Šio Tarybos sprendimo teisinis pagrindas – Sutarties dėl Europos Sąjungos veikimo 207 straipsnio 4 dalies pirma pastraipa kartu su 218 straipsnio 9 dalimi.
            
            
               •Subsidiarumo principas (neišimtinės kompetencijos atveju) 
            
            
               Pasiūlymas priklauso išimtinei Sąjungos kompetencijai.
            
            
               •Priemonės pasirinkimas
            
            
               Siūloma priemonė – Tarybos sprendimas.
            
            
               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI
            
            
               •Konsultacijos su suinteresuotosiomis šalimis
            
            
               Konvencijos susitariančiosios šalys ir valstybės narės apie prašymą buvo informuotos 2015 m. lapkričio 25 d. įvykusiame Konvencijos jungtinio komiteto posėdyje.
            
         
         
            
               •
                     Tiriamųjų duomenų rinkimas ir naudojimas
            
            
               Nepriklausomo tyrimo neprireikė. 
            
            
               •
                     Poveikio vertinimas
            
            
               Poveikio vertinimo taip pat neprireikė, nes trečiosios šalies prisijungimui prie Konvencijos keliama vienintelė sąlyga – bent su viena iš Konvencijos susitariančiųjų šalių būti sudariusiai laisvosios prekybos susitarimą.
            
            
               2016/0147 (NLE)
            
            
               Pasiūlymas
            
            
               TARYBOS SPRENDIMAS
            
            
               dėl pozicijos, kurios Europos Sąjungos vardu turi būti laikomasi Visos Europos ir Viduržemio jūros regiono valstybių preferencinių kilmės taisyklių regionine konvencija įsteigtame jungtiniame komitete dėl Gruzijos prašymo leisti tapti tos konvencijos susitariančiąja šalimi
            
            
               EUROPOS SĄJUNGOS TARYBA,
            
            
               atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
            
            
               atsižvelgdama į Europos Komisijos pasiūlymą,
            
            
               kadangi:
            
            
               (1)2012 m. gruodžio 1 d. įsigaliojo Visos Europos ir Viduržemio jūros regiono valstybių preferencinių kilmės taisyklių regioninė konvencija
                  2
                (toliau – Konvencija);
            
            
               (2)Konvencijos 5 straipsnio 1 dalyje nustatyta, kad trečioji šalis gali tapti Konvencijos susitariančiąja šalimi, jeigu šalis ar teritorija kandidatė bent su viena iš susitariančiųjų šalių yra sudariusi laisvosios prekybos susitarimą, kuriame yra numatytos preferencinės kilmės taisyklės;
            
            
               (3)2015 m. rugsėjo 23 d. Gruzija Konvencijos depozitarui raštu pateikė prašymą leisti prisijungti prie Konvencijos;
            
            
               (4)Gruzija su dviem Konvencijos susitariančiosiomis šalimis, būtent Turkija ir ES, yra sudariusi laisvosios prekybos susitarimą ir atitinka Konvencijos 5 straipsnio 1 dalyje nustatytą sąlygą, kuri keliama siekiant tapti susitariančiąja šalimi;
            
            
               (5)remiantis Konvencijos 4 straipsnio 3 dalies b punktu, Jungtinis komitetas priima sprendimą dėl kvietimo trečiosioms šalims prisijungti prie Konvencijos;
            
            
               (6)Jungtiniame komitete Sąjunga turėtų laikytis pozicijos balsuoti už sprendimą dėl kvietimo Gruzijai prisijungti prie Konvencijos, 
            
            
               PRIĖMĖ ŠĮ SPRENDIMĄ: 
            
            
               1 straipsnis
            
         
         
            
               Pozicija, kurios Europos Sąjunga turi laikytis Visos Europos ir Viduržemio jūros regiono valstybių preferencinių kilmės taisyklių regioninės konvencijos jungtiniame komitete dėl Gruzijos prašymo leisti tapti tos Konvencijos susitariančiąja šalimi, grindžiama prie šio sprendimo pridėtu Jungtinio komiteto sprendimo projektu. 
            
            
               Neesminiams sprendimo projekto pakeitimams Sąjungos atstovai Jungtiniame komitete gali pritarti be papildomo Tarybos sprendimo.
            
            
               2 straipsnis
            
            
               Priimtas Jungtinio komiteto sprendimas paskelbiamas Europos Sąjungos oficialiajame leidinyje.
            
            
               3 straipsnis
            
            
               Šis sprendimas įsigalioja jo priėmimo dieną.
            
            
               Priimta Briuselyje
            
            
               
                     Tarybos vardu
               
               
                     Pirmininkas
               
            
         
         
            
                  
                     (1)
                  OL L 54, 2013 2 26, p. 4.
               
               
                  
                     (2)
                  OL L 54, 2013 2 26, p. 4.
               
            
      
    ---documentbreak--- 
      
         
               EUROPOS KOMISIJA
            Briuselis, 2016 05 24
            COM(2016) 282 final
            PRIEDAS
            prie
            Pasiūlymo dėl Tarybos sprendimo
            dėl pozicijos, kurios Europos Sąjungos vardu turi būti laikomasi Visos Europos ir Viduržemio jūros regiono valstybių preferencinių kilmės taisyklių regionine konvencija įsteigtame jungtiniame komitete dėl Gruzijos prašymo leisti tapti tos konvencijos susitariančiąja šalimi
            
               
         
         
            
               PRIEDĖLIS
            
            
               Projektas 
               Visos Europos ir Viduržemio jūros regiono valstybių preferencinių kilmės taisyklių REGIONINĖS KONVENCIJOS JUNGTINIO KOMITETO SPRENDIMAS 
            
            
               Nr.
            
            
               ... m. ... ... d.
            
            
               dėl Gruzijos prašymo leisti tapti Visos Europos ir Viduržemio jūros regiono valstybių preferencinių kilmės taisyklių regioninės konvencijos susitariančiąja šalimi
            
            
               Jungtinis komitetas,
            
            
               atsižvelgdamas į Visos Europos ir Viduržemio jūros regiono valstybių preferencinių kilmės taisyklių regioninę konvenciją
                  1
                (toliau – Konvencija),
            
            
               kadangi:
            
            
               (1)Konvencijos 5 straipsnio 1 dalyje nustatyta, kad trečioji šalis gali tapti Konvencijos susitariančiąja šalimi, jeigu šalis ar teritorija kandidatė bent su viena iš susitariančiųjų šalių yra sudariusi laisvosios prekybos susitarimą, kuriame yra numatytos preferencinės kilmės taisyklės;
            
            
               (2)2015 m. rugsėjo 23 d. Gruzija Konvencijos depozitarui raštu pateikė prašymą leisti prisijungti prie Konvencijos;
            
            
               (3)Gruzija su dviem Konvencijos susitariančiosiomis šalimis yra sudariusi laisvosios prekybos susitarimą ir atitinka Konvencijos 5 straipsnio 1 dalyje nustatytą sąlygą, kuri keliama siekiant tapti susitariančiąja šalimi;
            
            
               (4)Konvencijos 4 straipsnio 3 dalies b punkte numatyta, kad Jungtinis komitetas priima sprendimą dėl kvietimo trečiosioms šalims prisijungti prie Konvencijos;
            
            
               NUSPRENDĖ:
            
            
               1 straipsnis
            
            
               Gruzija kviečiama prisijungti prie Visos Europos ir Viduržemio jūros regiono valstybių preferencinių kilmės taisyklių regioninės konvencijos.
            
            
               2 straipsnis
            
            
               Šis sprendimas įsigalioja jo priėmimo dieną.
            
            
               Priimta Briuselyje
            
            
                  Jungtinio komiteto vardu
            
         
         
            
                  Pirmininkas
            
            
         
         
            
                  
                     (1)
                  OL L 54, 2013 2 26, p. 4.